stanford-oval/wikipedia huggingface dataset:
Ura Basket
Miesten edustusjoukkue > Paluu miesten 1. divisioona B:hen > 2022–2023

Uusi Valkeavuoren liikuntahalli otettiin käyttöön edustusjoukkueen kotiareenana. Ura Basket päätti runkosarjan B-lohkon kakkosena. Pudotuspelit päättyivät kuitenkin jo puolivälierissä, kun vastaan asettui Korisliiga-veteraani David Gonzalvezin johtama Raholan Pyrkivän edustusjoukkue. Ura Basketin paras korintekijä oli jälleen Lauri Hänninen (ka. 20,9 pistettä ottelua kohden). Joukkuetta valmensi Arttu Mannelin.
2023–2024
Joukkueen päävalmentajana kaudella 2023–2024 toimi Jukka Valpola. Uutena kokoonpanossa nähtiin Turun NMKY:n edustusjoukkueesta siirtynyt Aku Haikonen ja miesten pääsarjoissa debytoinut Maximilian Kozlov. Ensiesiintymisensä miesten sarjoissa tekivät myös seuran junioripelaajat Lucas Kalliomäki ja Viljami Vilén. Joukkue voitti 12 ja hävisi 9 runkosarjaottelua, mikä oikeutti B-lohkon kolmossijaan. Puolivälierissä Ura Basket hävisi suoraan kahdessa ottelussa PuHu Junioreille. Lauri Hänninen oli Ura Basketin kauden paras korintekijä 22,3 pisteen keskiarvolla.
Aiheesta muualla

Seuran kotisivu
Proantosyanidiinit

Proantosyanidiineille tyypillinen rakenneyksikkö
Proantosyanidiinit eli kondensoituneet tanniinit ovat kasvien tuottamia, useista flavonoidiyksiköistä koostuvia fenoliyhdisteitä. Proantosyanidiinien hydrolyysi hapon vaikutuksesta johtaa värillisten antosyanidiinien muodostumiseen. Proantosyanidiinit reagoivat proteiinien tai muiden typpipitoisten orgaanisten yhdisteiden kanssa, mikä voi johtaa tanniini-proteiini-kompleksien saostumiseen.
Proantosyanidiineista nopeimmin elimistöön imeytyviä ovat ne, jotka kuuluvat monomeereihin, dimeereihin tai trimeereihin. Jotkut muuntuvat elimistössä fenolihapoiksi. Suositeltava päivittäinen annos protoantosyanidiinien saamiseksi on noin 150-300 milligrammaa. Näitä ravintoaineita sisältävät useat marjat, hedelmät ja vihannekset sekä kasvien siemenet ja kukat sekä useiden puiden kuori. Niitä sisältävät muun muassa pähkinät, kaakao ja kaneli.
Luettelo CMX:n kappaleista

Tämä on luettelo rock-yhtye CMX:n virallisesti julkaistuista kappaleista aakkosjärjestyksessä. Listassa on kaikkiaan 278 kappaletta.
A

Aamutähti (Discopolis)
Aamutähti '97 (Cloaca Maxima)
Aamutähti (viidakkoversio) (Aamutähti-single)
Ainomieli (Aurinko)
Ainomieli '97 (Cloaca Maxima)
Aivosähköä (Aurinko)
Alkemisti (Alkuteos)
Anathema (Raivo-EP)
Antroposentrifugi (Discopolis)
Arcana (Discopolis)
Arkangeli (Vainajala)
Arktinen hysteria (demo vuodelta 1985, julkaistu kokoelmalla Panx Vinyl zine 05 7")
Aura (Aura)
Auringon kultainen kaupunki (Iäti)
B

Baikonur (Dinosaurus Stereophonicus)
Butterfly (demo, julkaistu kokoelmalla 10 vuotta myöhemmin)
D

Discoinferno (Discopolis)
E

Ehdota jotain parempaa (Minne paha haudattiin-single)
Ehdotus ensimmäisen mainoskatkon paikaksi (Myrskyn ratsut-single)
Ei koskaan (Dinosaurus Stereophonicus)
Ei tästä maailmasta (Meidän syntimme-single)
Ei yksikään (Vainajala)
Eksopaleoklimatologi (Mesmeria)
Elementa (Alkuteos)
Elokuun kruunu (Aura)
En tahdo nähdä enää yhtään alastonta (Seitsentahokas)
Ennustaja (Rautakantele)
Ensimmäinen saattaja (Aion)
Enteitä (Veljeskunta)
Epäluoma (Minun sydämeni on särkynyt-single)
Epäonnisten liikemiesten helvetti (Discopolis)
Epätodennäköisyyslaskelma (Kain-single)
Eteläisen tähtitaivaan kartoitus (Pedot)
Etuvartio (Seitsentahokas)
Eufrat (Vainajala)
F

Fysiikka ei kestä (Aion)
G

G (Rautakantele)
Götterdämmerung (Kolmikärki)
H

Hautalinnut (Aion)
Helevetinkone (Minun sydämeni on särkynyt -single)
Helvetin hyvä paimen (Veljeskunta)
Hiki (Raivo-EP)
Hiljaisuuden pelko (Kolmikärki)
Hiljaisuuteen (Rautakantele)
Hullut koirat (Popeda-cover) (Da Da (Kuulat sekaisin))
Huntu (Palvelemaan konetta -single)
Hyperborea (Mesmeria)
Hyvä tahto (Cloaca Maxima)
Hän on tullut (Tanssitauti-EP)
Härjät (Aurinko)
I

IX. Langennut valo (Talvikuningas)
Iliman pielet (Dinosaurus Stereophonicus)
Ilmestyskirjanpitäjä (Dinosaurus Stereophonicus)
Iskusävelmä (Vainajala)
Isohaara (Isohaara)
J

Jatkuu niinkuin sade (Dinosaurus Stereophonicus)
Jerusalem (Discopolis)
Joet (Cloaca Maxima)
Johdatus salatieteisiin (Kolmikärki)
Jumalan ruoska (Raivo-EP)
Jyrsijä (Seitsentahokas)
K

Kaikki nämä kädet (Kolmikärki)
XII. Kaikkivaltiaan peili (Talvikuningas)
I. Kaikkivaltias (Talvikuningas)
Kain (Pedot)
Kaksi jokea (Aurinko)
Kansalaiset (HC-EP)
Kansantalouden saavutusten näyttely (Dinosaurus Stereophonicus)
Kappaleina (Iäti)
Karsikkopuu (Dinosaurus Stereophonicus)
Katariinanpyörä (Aurinko)
Katso ihmistä (single)
Kauneuden pitkä varjo (Mesmeria)
Kauneus pettää (Cloaca Maxima II)
Keskellä (Kultanaamio-single)
Kirjeitä paratiisista (Vainajala)
Kirosäkeet (Rautakantele)
Kirotut (Uusi ihmiskunta-single)
Kiusaajien kiusaaja (Palvelemaan konetta-single)
Kivinen kirja (Kaikki hedelmät)
Kolmas Johannes (Kolmikärki)
Kolme kimaltavaa neitoa (Pohjoista leveyttä -single)
Kolme näkyä (Raivo-EP)
Konx om pax (Alkuteos)
VI. Kosmologisen vakion laulu (Talvikuningas)
Kreetan härkä (Dinosaurus Stereophonicus)
Kulje vasten (Veljeskunta)
Kultaiset portaat (Dinosaurus Stereophonicus)
Kultanaamio (Aura)
Kultanaamio (singleversio) (Kultanaamio-single)
Kusimyrsky (Seitsentahokas)
Kuu (Veljeskunta)
Kuolemaantuomitut (Kuolemaantuomitut-single)
Kuoleman kulkumies (Iäti)
Kuoleman risteyksestä kolme virstaa pohjoiseen (Aion)
Kuolemattomuuden ääni (Kolmikärki)
Kvartetto rock-yhtyeelle ja solistille, op. 1 (Minne paha haudattiin-single)
Kylmänmarja (Dinosaurus Stereophonicus)
Kyyn pimeä puoli (Aion)
Kätketty kukka (Veljeskunta)
Kättenpäällepanijat (Iäti)
L

Laavaa (Mesmeria)
Lapsi (Johannes Kastaja-EP)
Laulu palavasta linnusta (Vainajala)
Laulu todellisuuden luonteesta (Iäti)
Lepattajat (Lepattajat-single)
Liekkisusi ja sulkakäärme (Kolmikärki)
Lihan syvyyksiin (Isohaara)
Linnunhammas (Rautakantele)
Linnunrata (Iäti)
Lintu (Raivo-EP)
Loputtomasti samaa (Dinosaurus Stereophonicus)
Luotisuora (Seitsentahokas)
Luuhamara (Dinosaurus Stereophonicus)
M

Maailmoiden välissä (Raivo-EP)
Maasi ei tarvitse sinua (HC-EP)
Manalainen (Aurinko)
Manisola (Iäti)
Marian ilmestys (Aurinko)
Marmori (Cloaca Maxima)
"Matti" (Tanssitauti-EP)
Me tulemme kaikkialta (Seitsentahokas)
Meidän syntimme (Dinosaurus Stereophonicus)
Melankolia (Aion)
Mekaanisten lintujen puisto (Kuolemaantuomitut-single)
Mestarirakentaja (Mesmeria)
Metallipurkaus (Veljeskunta)
Mielipuolinen rakkaus (Johannes Kastaja-EP)
Mikään ei vie sitä pois (Aura)
Minne paha haudattiin (Isohaara)
Minun sydämeni on särkynyt (Isohaara)
Musiikin ystävälliset kasvot (Musiikin ystävälliset kasvot)
Musiikin ystävälliset kasvot '97 (Cloaca Maxima)
Mustat siivet yli taivaan (Pedot)
Muurmanskin skinheadit (demo, videokokoelmalla DVD)
My Tribe (Johannes Kastaja-EP)
Myrskyn ratsut (Dinosaurus Stereophonicus)
Mystiikan ontologinen sydän (Mesmeria)
N

Nahkaparturi (Kolmikärki)
Nahkasiipi (Aion)
Nainen tanssii tangoa (Aura)
Negatiivinen alkusoitto (Dinosaurus Stereophonicus)
Negatiivinen asenne (Jatkuu niinkuin sade -single)
Neljäkymmentä päivää (Alkuteos)
Neljäs valtakunta (Veljeskunta)
Nimetön (Discopolis)
Nrsisti (Seitsentahokas)
Näkyjen pitelijä (pidempi versio) (Cloaca Maxima II)
Näkyjen pitelijä (Manalainen-single)
Näkyvän valon olennot (Pedot)
Näytä haavasi (HC-EP)
O

Ohjelmansiirtoketjun mittaustauko (Dinosaurus Stereophonicus)
Ojai (Mesmeria)
Olet tässä (Cloaca Maxima II)
Olkoon täysi sinun maljasi (Dinosaurus Stereophonicus)
On The Wing (Johannes Kastaja-EP)
P

Paha (Discopolis)
Palvelemaan konetta (Aion)
Palvonnan eleitä (Rautakantele))
Paratiisin Eeva(Alkuteos)
VII. Parvatin tietäjä (Talvikuningas)
Pedot (Pedot)
Pelasta maailma (Rautakantele)
Pelon enkeli (Dinosaurus Stereophonicus)
Pilvien kuningas (Aura)
Pimeä maa (Tanssitauti-EP)
Pirunmaitoa (Rautakantele)
Pirunnyrkki (Aion)
Pohjoista leveyttä (Isohaara)
Polyhymnia (Musiikin ystävälliset kasvot +5)
Pornogeneraattori (Tanssitauti-EP)
Post mortem (Isohaara)
III. Pretoriaanikyborgit (Talvikuningas)
VIII. Punainen komentaja (Talvikuningas)
Punainen nro 6 (Sillanrakentaja-single)
Puolikas hyvää (Alkuteos)
Puuvertaus (Puuvertaus-single)
Pyhiinvaeltaja (Aurinko)
Pyydä mahdotonta (Kolmikärki)
Pyörivät sähkökoneet (Kolmikärki)
Pyörivät sähkökoneet '04 (Cloaca Maxima II)
Päivälintu (Rautakantele)
Päämäärä (Cloaca Maxima II)
Päänsärkijä (Isohaara)
Q

X. Quanta (Talvikuningas)
R

Raivo (Raivo-EP)
Rakkaudessa ja sodassa (Mesmeria)
Raskas (Aura)
Rautakantele (Rautakantele)
Rautalankaa (Kaikki hedelmät)
II. Resurssikysymys (Talvikuningas)
Reuna (Cloaca Maxima)
Revontulten repijä (Isohaara)
Riitti (Vallat ja väet-single)
Rikkisuudeltu (Seitsentahokas)
Rituaali (julkaistu versio) (Raivo-EP)
Ruisperkele (Lepattajat-single)
Ruoste (Aura)
XI. Rusalkai (Talvikuningas)
Rytmitehdas (Veljeskunta)
S

Saatana (Ruoste-single)
Sametinpehmeä (Aura)
Sanansaattaja (Pedot)
Sateenkaaren pää (Iäti)
Seitsentahokas (Seitsentahokas)
Seittemän jeesusta (Nimetön-single)
Shakti (Cloaca Maxima)
Shaman's Prayer (julkaistu versio) (Johannes Kastaja-EP)
Sielunvihollinen (Aion)
Siivekäs (Siivekäs-single)
Sika ja perkele (Kolmikärki)
Silmien takana (Isohaara)
Silmien ummistamisesta Nansenin galvanointiin (Discopolis)
Siunattu otsa (Johannes Kastaja-EP)
Sivu paholaisen päiväkirjasta (Aion))
Sulaneet muovisotilaat (Alkuteos)
Suljettu astia (Discopolis)
Suojelusperkele (Pedot)
Surunmurhaaja (Vainajala)
Suuri Pyramidi (Cloaca Maxima III)
Suuri äiti (Kolmikärki)
Suurta yötä päin (Dinosaurus Stereophonicus)
Syvä vesi (Raivo-EP)
Syysmyrkkylilja (Pedot)
T

Taistele (Iäti)
Taivaan lapset (Vainajala)
Taivas ja helvetti (Kolmikärki)
Taivaanääreläiset (Pedot)
Talvipäivänseisaus (Aura)
Talviunia (Rautakantele)
Tanssin jumala (Tanssitauti-EP)
Tanssitauti (Veljeskunta)
Teräs (Mesmeria)
Timanttirumpu (Aurinko)
Todellisuuksien Yleiset Luokat I-IV (Aurinko)
Totenmann (Iäti)
Tuleen kirjoitettu (Mesmeria)
Tulikiveä (Veljeskunta)
Tulisaarna (Mesmeria)
Tulva (demo, videokokoelmalla DVD)
Tuonen lintu (Dinosaurus Stereophonicus)
Turkoosi (Aura)
Tuulenkosija (Pedot)
Tuulilukko (Isohaara)
Työt ja päivät (Aura)
Tähdet sylissään (Dinosaurus Stereophonicus)
Tähteinvälinen (Aurinko)
Tähteinvälinen '97 (Cloaca Maxima)
V. Tähtilaivan kapteeni (Talvikuningas)
Tämän runon tahtoisin unohtaa (Dinosaurus Stereophonicus)
Täynnä naisia (Veljeskunta)
U

Uusi ihmiskunta (Pedot)
V

Vaikuttiko uusinnalta, edellinen (HC-EP)
Vainajala (Vainajala)
Vainajala '04 (Cloaca Maxima II)
IV. Vallan haamut (Talvikuningas)
Vallat ja väet (Discopolis)
Valles Marineris (Mesmeria)
Valoa nopeammat koneet (Pedot)
Valoruumis (Seitsentahokas)
Vanha talvitie (Vainajala)
Vapaus johtaa kansaa (Vapaus johtaa kansaa -single)
Vaskiperse (Veljeskunta)
Veden ääri (Rautakantele)
Veitsenterä (Isohaara))
Veljeskunta (Veljeskunta)
Venehellä vaskisella (Musiikin ystävälliset kasvot +5)
Verenpuna (Alkuteos)
Vieraita avaruudesta (I) (Musiikin ystävälliset kasvot +5)
Vieraita avaruudesta (II) (Musiikin ystävälliset kasvot)
Vierasta viljaa (Vainajala)
Voittamaton (Kolmikärki)
Vuori (Musiikin ystävälliset kasvot +5)
Väkivallan moottorit (Pohjoista leveyttä -single)
Y

Yö ei ole pimeä päivä (Aurinko)
Yöllisiä (Rautakantele)
Ä

Ääni ja vimma (Veljeskunta)
Muut

10^118 (Melankolia-single)
π (Surunmurhaaja-single)
Olivia Rodrigon diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 2 |  |
| ↙EP:t | 3 |  |
| ↙Singlet | 10 |  |
| ↙Videot | 2 |  |
| ↙Musiikkivideot | 11 |  |
| ↙Soundtrackit | 3 |  |
Olivia Rodrigo on yhdysvaltalainen poplaulaja ja lauluntekijä. Hän on julkaissut kaksi albumia ja useita singlejä. Rodrigon esittämiä kappaleita on lisäksi mukana High School Musical: The Musical: The Series ja Bizaardvark -televisiosarjojen soundtrackeillä. Rodrigo on voittanut kolme Grammy-palkintoa. Hän debyyttialbuminsa Sour oli maailmanlaajuinen menestys.
Albumit > Studioalbumit

| Vuosi | Albumi | Julkaisutiedot | Listasijoitus> AUS  | Listasijoitus> CAN  | Listasijoitus> FIN  | Listasijoitus> GER  | Listasijoitus> IRE  | Listasijoitus> NOR  | Listasijoitus> NZ  | Listasijoitus> SWE  | Listasijoitus> UK  | Listasijoitus> US  | Myyntipalkinnot |
| --- | --- | --- | --- | --- | --- | --- | --- | --- | --- | --- | --- | --- | --- |
| 2021 | Sour |  Julkaistu: 21. toukokuuta 2021  Levy-yhtiö: Geffen, Interscope  Formaatti: CD, LP, kasetti, lataus, suoratoisto | 1 | 1 | 2 | 7 | 1 | 1 | 1 | 1 | 1 | 1 |  Australia: platinaa  Iso-Britannia: platinaa  Norja: 3x platinaa  USA: 2x platinaa |
| 2023 | Guts |  Julkaistu: 7. syyskuuta 2023  Deluxe-versio Guts (Spilled) 22. maaliskuuta 2024  Levy-yhtiö: Geffen, Interscope  Formaatti: CD, LP, kasetti, lataus, suoratoisto | 1 | 1 | 3 | 1 | 1 | 1 | 1 | 1 | 1 | 1 |  |
Albumit > Soundtrack-albumit

| Vuosi | Albumi | Julkaisutiedot |
| --- | --- | --- |
| 2020 | High School Musical: The Musical: The Series: The Soundtrack |  julkaistu: 21. tammikuuta 2020  levy-yhtiö: Disney  formaatti: CD, LP, kasetti, lataus, suoratoisto  mukana myös mm. Joshua Bassett, Julia Lester, Matt Cornett |
| 2021 | High School Musical: The Musical: The Series (Season 2) |  julkaistu: 30. heinäkuuta 2021  levy-yhtiö: Disney  formaatti: CD, lataus, suoratoisto  mukana myös mm. Joshua Bassett, Julia Lester, Sofia Wylie |
EP:t > Studio-EP:t

| Vuosi | EP | Julkaisutiedot |
| --- | --- | --- |
| 2021 | Singles 4 U |  julkaistu: 11. marraskuuta 2021  levy-yhtiö: Geffen, Third Man  formaatti: vinyyli  sisältää kappaleet Good 4 U ja Enough for You (Piano Version) |
| 2023 | Guts: Spilled |  julkaistu: 24. marraskuuta 2024  levy-yhtiö: Geffen, Third Man  formaatti: vinyyli  sisältää Guts-albumin bonuskappaleita |
EP:t > Soundtrack-EP:t

| Vuosi | EP | Julkaisutiedot |
| --- | --- | --- |
| 2016 | Bizaardvark: Music from the TV Series |  julkaistu: 7. lokakuuta 2016  levy-yhtiö: Disney  formaatti: lataus, suoratoisto  Madison Hu’n kanssa |
Singlet

| Vuosi | Kappale | Albumi |
| --- | --- | --- |
| 2021 | "Drivers License" | Sour |
| 2021 | "Deja Vu" | Sour |
| 2021 | "Good 4 U" | Sour |
| 2021 | "Traitor" | Sour |
| 2021 | "Brutal" | Sour |
| 2023 | "Vampire" | Guts |
| 2023 | "Bad Idea Right?" | Guts |
| 2023 | "Get Him Back!" | Guts |
| 2023 | "You Can’t Catch Me Now" | The Hunger Games: The Ballad of Songbirds & Snakes |
| 2024 | "Obsessed" | Guts (Spilled) |
Singlet > Promosinglet

| Vuosi | Kappale | Albumi |
| --- | --- | --- |
| 2016 | "Let It Glow" (Olivia Rodrigo & Madison Hu) | tv-sarja Frozen Northern Lights |
| 2019 | "I Think I Kinda, You Know" (Olivia Rodrigo & Joshua Bassett) | High School Musical: The Musical: The Series: The Soundtrack |
| 2019 | "Wondering" (Olivia Rodrigo & Julia Lester) | High School Musical: The Musical: The Series: The Soundtrack |
| 2019 | "All I Want" (säv. & san. Olivia Rodrigo) | High School Musical: The Musical: The Series: The Soundtrack |
| 2019 | "Out of the Old" | High School Musical: The Musical: The Series: The Soundtrack |
| 2020 | "Just for a Moment" (Olivia Rodrigo & Joshua Bassett, säv. & san. Rodrigo & Bassett) | High School Musical: The Musical: The Series: The Soundtrack |
| 2021 | "Even When/The Best Part" (Olivia Rodrigo & Joshua Bassett) | High School Musical: The Musical: The Series: The Soundtrack (Season 2) |
| 2021 | "YAC Alma Mater" | High School Musical: The Musical: The Series: The Soundtrack (Season 2) |
| 2021 | "Granted" | High School Musical: The Musical: The Series: The Soundtrack (Season 2) |
| 2021 | "The Rose Song" (säv. & san. Rodrigo) | High School Musical: The Musical: The Series: The Soundtrack (Season 2) |
Muut esiintymiset

| Vuosi | Kappale | Albumi |
| --- | --- | --- |
| 2020 | "River" (Joni Mitchell -cover) | High School Musical: The Musical: The Series: The Holiday Special: The Soundtrack |
| 2022 | "You Never Know" | High School Musical: The Musical: The Series: The Soundtrack (Season 3) |
Videot > Videojulkaisut

| Vuosi | Nimi | Huomioita |
| --- | --- | --- |
| 2021 | Sour Prom | konserttiohjelma (YouTube) |
| 2022 | Olivia Rodrigo: Driving Home to U | musiikkidokumentti (Disney+) |
Videot > Musiikkivideot

| Vuosi | Kappale | Albumi |
| --- | --- | --- |
| 2019 | "All I Want" | High School Musical: The Musical: The Series: The Soundtrack |
| 2021 | "Drivers License" | Sour |
| 2021 | "Deja Vu" | Sour |
| 2021 | "Good 4 U" | Sour |
| 2021 | "Traitor" | Sour |
| 2021 | "Brutal" | Sour |
| 2023 | "Vampire" | Guts |
| 2023 | "Bad Idea Right?" | Guts |
| 2023 | "Get Him Back!" | Guts |
| 2023 | "You Can’t Catch Me Now" |  The Hunger Games: The Ballad of Songbirds & Snakes |
| 2024 | "Obsessed" | Guts (Spilled) |
Muille artisteille kirjoitetut kappaleet

| Vuosi | Kappale | Artisti |
| --- | --- | --- |
| 2022 | "Hate Me If It Helps" | Alexander 23 |
Venäjän sisällissota

Venäjän sisällissota käytiin vuosina 1917–1922 Venäjän vallankumousten jälkeen pääasiassa bolševikkien ja heitä vastustaneiden valkoisten välillä, ja se päättyi bolševikkien voittoon. Sota ei päättynyt aselepoon eikä rauhansopimukseen, joten sillä ei ole varsinaista päättymispäivää. Hajanaisia taisteluita käytiin vielä syksyllä 1922 Venäjän kaukoidässä, missä puna-armeija valloitti Vladivostokin 25. lokakuuta 1922.
Sotaan sekaantui joukkoja myös useista ulkovalloista. Niiden kanssa Venäjän sosialistinen federatiivinen neuvostotasavalta ja Neuvostoliitto solmivat rauhansopimuksia ja diplomaattisuhteita eri aikoina. Viimeisiä merkittäviä itsenäisyydentunnustuksia Neuvostoliitto sai vielä 1930-luvulla.
Sodan kuolonuhrien määrä nousi jopa 12 miljoonaan, ja käsittämätön viheliäisyys ja kurjuus levisi maan jokaiseen kolkkaan. Antony Beevorin mukaan valkoisten tappio johtui joustamattomuudesta, sillä nämä vastustivat välttämätöntä maareformia eivätkä hyväksyneet minkäänlaista itsenäisyyttä tsaarin imperiumiin kuuluneille kansoille. Liittouma oli myös hajanainen, sillä se koostui sekä taantumuksellisista monarkisteista että vasemmistopuolueista. Valkoisten tappion suurimpia syitä oli sortuminen julmuuteen, vaikka bolševikit veivätkin heistä myös tässä suhteessa voiton.
Yleistä

Sota taisteltiin ”punaisten” kommunistien ja vallankumouksellisten, ”valkoisten” monarkistien, "vihreiden" nationalistien, konservatiivien ja liberaalien, kommunistista vallankumousta vastustavien, vastavallankumouksellisten, välillä. Taisteluihin osallistui myös ”mustien” anarkistien joukkoja, jotka taistelivat kumpaakin osapuolta vastaan, mutta heidän osuutensa oli vähäinen.
Sodalle oli luonteenomaista ”sisäiset rintamat” eli lähinnä talonpoikien ja maalaisväestön nostamat kapinat, joiden tukahduttamiseen sekä punainen että valkoinen puoli joutuivat sitomaan paljon joukkoja. Punaisten salainen ja poliittinen poliisi Tšeka kohteli hyvin julmasti kapinaan nousseita alueita, ja se oli yksi monista syistä, joiden takia sisällissota sai raa'an luonteen.lähde? Samalla tavalla raakuuksiin turvautui valkoisten puoli. Sotahistorioitsija Antony Beevor sanoo teoksessaan Venäjän vallankumous ja sisällissota (WSOY 2022), että sota nosti valtaan psykopaatteja ja sadisteja ja moraali romahti täysin.
Puna-armeijan organisointi

Venäjän armeija järjestettiin 15. tammikuuta 1918 kansankomissaarien määräyksellä uudelleen työläisten ja talonpoikien punaiseksi armeijaksi olemassa olevien punakaartien pohjalle. Joukkovärväykset aloitettiin 23. helmikuuta Pietarissa ja Moskovassa. Lisäksi kahdessa kuukaudessa saatiin yli 100 000 vapaaehtoista, joita houkutteli armeijan tarjoama jokapäiväinen ateria. Puna-armeijalla ei ollut kuitenkaan upseeristoa. Ongelma ratkaistiin Lev Trotskin esityksestä niin, että tsaarin armeijan upseerit saivat pysyä tehtävissään, mutta heidän rinnalleen asetettiin poliittisia komissaareja.
Puna-armeija organisoitiin uuden sota-asiain kansankomissaari Lev Trotskin johtaman ylimmän sotilasneuvoston alaisuuteen, ja entiset armeijan upseerit tuotiin takaisin sotilasneuvonantajina. Vallankumouksellisille sotaneuvostoille tuli kaikkien sotilaspiirien johto. Toukokuussa 1918 asevelvollisuus otettiin jälleen käyttöön armeijan kutistuneen koon vuoksi. Heinäkuussa armeijan komentajat puhdistettiin, mutta nyt tavoitteena ei ollut tuoda johtoon kommunisteja, vaan tuoda takaisin kokeneet johtajat vallankumousta edeltäneeltä ajalta. Syyskuussa Trotski asetettiin tasavallan vallankumouksellisen sotilasneuvoston johtoon suurin valtuuksin. Muodollisesti kuitenkin sotilasneuvoston puheenjohtaja Mihail Frunze johti kaikkia puna-armeijan sotatoimia Venäjän sisällissodassa. Frunze kehitti Neuvosto-Venäjän dualistista sotilasdoktriinia ja puna-armeijan strategiaa, jossa yhdistyivät poliittinen tavoitteenasettelu ja sotilaalliset toimet.
Puna-armeija kärsi kesällä 1918 päällystöpulasta, jota helpottamaan perustettiin Leninin päätöksellä Pietarin kansainvälinen punaupseerikoulu. Tuolloin olisi tarvittu 55 000 uutta pätevää upseeria ja heitä yritettiin aluksi värvätä vapaaehtoisina. Ensimmäinen vapaaehtoisten tsaarinarmeijan upseerien kutsuntatilaisuus oli 29. heinäkuuta vuonna 1918, mutta heikoin tuloksin. Kutsunta uusittiin kuukautta myöhemmin ilman parempaa menestystä. Sen jälkeen Trotski antoi määräyksen ottaa panttivangiksi kutsun laiminlyöneiden upseerien perheet. Trotskin otettua käyttöön myös muita pakotteita alkoi upseereita ilmaantua. Ensimmäiset Pietarin punaupseerikoulusta valmistuneet sotilaat lähetettiin rintamalle 25. huhtikuuta 1919. Pietarin sotilaspiirin vallankumouksellisen sotaneuvoston alaisista joukoista tärkein oli 7. armeija, joka oli vastuussa luoteisrintamasta.